Vi skal have solcremen fundet frem fra gemmerne, så den er klar til weekenden. Men allerede i dag kan der nogle steder blive brug for den, for solen kigger frem overalt. Dagen begynder i det grå, men solen kigger mere og mere frem, som dagen skrider frem. Der kan dog være lidt smådryp i den vestlige del af landsdelen i begyndelsen af dagen, lyder det fra Lone Seir. Temperaturen vil stige i løbet af dagen og måske nå op til 16-17 grader. Vinden bliver svag.
Fredagen begynder lidt gråt, men i løbet af dagen får solen mere magt, lover Lone Seir fra TV2 Vejret